*Fedőlap*

**Az előterjesztés közgyűlés elé kerül**

**Az előterjesztés tárgyalásának napja: 2016. február 18.**

Javaslat Dunaújváros Megyei Jogú Város Önkormányzata 2016. évi költségvetési tervének elfogadására

**Előadó:** Cserna Gábor polgármester

**Előkészítő:** Dudás Pálné osztályvezető

Szekeres Réka pénzügyi vezető ügyintéző

**Meghívott:** Bata János könyvvizsgáló

Haraszti Julianna KIÉT elnök

Ságiné Schilling Judit szakszervezeti titkár

A Polgármesteri hivatal minden igazgatója és osztályvezetője

**Véleményező bizottságok:**

Pénzügyi bizottság 2016. február 09.

Gazdasági és területfejlesztési bizottság 2016. február 10.

**A napirendi pont rövid tartalma:**

A közgyűlés 2016. január 21-én megismerte és 13/2016. ( I. 21. ) határozatával jóváhagyta az önkormányzat 2016. évi költségvetését megalapozó számadatokat valamint meghatározta a költségvetési rendelet előkészítését megelőző feladatokat. A határozatnak megfelelően a költségvetést megalapozó számadatok véglegesítésre kerültek és összeállításra került a költségvetési terv, melyet elfogadásra a T. Közgyűlés elé terjesztünk.

**A napirendi pont előkészítőinek adatai:**

Osztály neve: Költségvetési és pénzügyi osztály

Ügyintéző neve: Dudás Pálné osztályvezető

E-mail címe: dudasne@pmh.dunanet.hu

Telefonszáma: 06-25-544-320

Iktatószám: 254-29/2016.

Előkészítő aláírása: Dudás Pálné sk.

Szekeres Réka sk.

Igazgató / Osztályvezető aláírása: Benkovics Kornélia sk.

**A törvényességi ellenőrzésre vonatkozó adatok:**

Törvényességi ellenőrzést végző személy: Vargáné dr Sürü Renáta sk.

Leadás dátuma: 2016. február 5.

Ellenőrzés dátuma: 2016. február 5.

Törvényességi észrevétel: …nincs…

Amennyiben van:

**Az elfogadáshoz szükséges szavazati arány**: egyszerű **/ minősített**

**A tárgyalás módja:** **Nyílt ülés**

**Tisztelt Közgyűlés!**

A közgyűlés 2016. január 21-én megismerte és 13/2016. ( I. 21. ) határozatával jóváhagyta az önkormányzat 2016. évi költségvetését megalapozó számadatokat valamint meghatározta a költségvetési rendelet előkészítését megelőző feladatokat az alábbiak szerint:

*1. Dunaújváros Megyei Jogú Város Közgyűlése megtárgyalta a 2016. évi költségvetési rendelet-tervezet előkészítését megalapozó számadatokat tartalmazó előterjesztést és az előterjesztésben foglalt számadatokat elfogadja azzal, hogy a költségvetési egyensúly megtartása mellett a jelenlegi változat az alábbiak szerint módosul:*

*2. Dunaújváros Megyei Jogú Város Közgyűlése felkéri a jegyzőt, tegye meg a szükséges intézkedéseket annak érdekében, hogy a 2015. évi költségvetési előirányzatok terhére tett kötelezettségvállalásokból 2016. évre áthúzódó kifizetések fedezete elkülönített soron tervezett legyen. Az előirányzatot a költségvetésben „előző évről áthúzódó tétel” elnevezéssel elkülönítetten kell bemutatni.*

***Felelős:*** *- a határozat végrehajtásáért: a jegyző*

* *a költségvetés kiegészítésének előkészítésében való közreműködésért:*
* *a hivatal minden igazgatója, osztályvezetője*

***Határidő****: 2016. január 26.*

*3. Dunaújváros Megyei Jogú Város Közgyűlése felhatalmazza a polgármestert, hogy a költségvetési szervek működési kiadásait szükség esetén növelje meg a 2015. évről áthúzódó kötelezettségvállalás összegével a 2015. évről még rendelkezésre álló, korrigált, ki nem utalt intézményfinanszírozás erejéig.*

***Felelős:*** *- a határozat végrehajtásáért: a polgármester*

* *a költségvetés kiegészítésének előkészítésében való közreműködésért:*
* *a költségvetési és pénzügyi osztályvezető*
* *a költségvetési szervek vezetői*

***Határidő****: 2016. február 18-i közgyűlés*

*4. Dunaújváros Megyei Jogú Város Közgyűlése felhatalmazza a polgármestert, hogy a költségvetési rendelet tervezetébe szerepeltesse az előkészítés időtartama alatt megismert új információk pénzügyi kihatását.*

***Felelős:*** *- a határozat végrehajtásáért: a polgármester*

* *a költségvetés kiegészítésének előkészítésében való közreműködésért:*

***Határidő****: 2016. február 18-i közgyűlés*

*5. Dunaújváros Megyei Jogú Város Közgyűlése felkéri a polgármestert, hogy jelen határozat 1-4. pontjai figyelembevételével összeállított költségvetési rendelet tervezetet a megalapozó számadatokat tartalmazó előterjesztéssel együtt terjessze a közgyűlés elé.*

***Felelős:*** *- a határozat végrehajtásáért: a polgármester*

* *a költségvetés kiegészítésének előkészítésében való közreműködésért:*
* *a jegyző*
* *a hivatal minden igazgatója, osztályvezetője*
* *a költségvetési szervek vezetői*

***Határidő****: 2016. február 18-i közgyűlés*

A határozatban foglalt feladatok végrehajtását jelen előterjesztésünkben ismertetjük.

* Megtörtént a költségvetés átdolgozása, mely során az egyensúly megtartása a bevételek növelése mellett az e célra beépített tartalékok felhasználásával volt biztosítható.
* Felmérésre került az előző évről áthúzódó kötelezettségvállalás összege és a 2015. évi költségvetési előirányzatok terhére tett kötelezettségvállalásokból 2016. évre áthúzódó kifizetések fedezete szerepel a mellékletekben, intézmények esetében a 2015. évről még rendelkezésre álló, korrigált, ki nem utalt intézményfinanszírozás erejéig.
* A költségvetési rendelet tervezetében szerepel az előkészítés időtartama alatt megismert új információk pénzügyi kihatása (legjelentősebb változások a 2016. január 19-i közgyűlésen hozott döntések eredménye).
* A határozatnak megfelelően a költségvetést megalapozó számadatok véglegesítésre kerültek és elkészült a költségvetési terv, valamint külön előterjesztés keretében rendelettervezet, melyet elfogadásra a T. Közgyűlés elé terjesztünk.

A tervadatok tartalma az elfogadott megalapozó számadatokhoz elvégzett módosulásokkal kerül ismertetésre az egyes mellékletekben.

Jelen előterjesztés keretében:

* Dunaújváros Megyei Jogú Város Önkormányzata 2016. évi költségvetési tervének adatai a kidolgozott mellékletek alapján részletesen bemutatásra és elemzésre kerülnek az 1. melléklettől a 7e. mellékletig terjedően, a jóváhagyott változathoz végrehajtott módosítások bemutatásával.
* Az előterjesztés végén a tervadatok tárgyalásához kapcsolódó további információk kerülnek ismertetésre.

**Részletes információk**

**I. fejezet**

**Dunaújváros Megyei Jogú Város Önkormányzata 2016. évi**

**költségvetési tervadatai**

**1. Dunaújváros Megyei Jogú Város Önkormányzata bevételei kiemelt előirányzatok szerinti csoportosításban**

(3. melléklet)

A tervezés során feldolgozásra kerültek a bázis időszak adatai, melyeket a mellékletben is bemutatunk: a tárgyévi eredeti előirányzat és módosított előirányzat mellett a december 31-re várható módosított előirányzat - és a várható teljesítés adata is szerepel.

***A közgyűlés által elfogadott I. változat átdolgozásra került a határozat 2. és 4. pontjában foglaltak szerint, mely eredményeként az alábbi változásokkal módosult a melléklet:***

* *közgyűlési döntések és kapcsolódó információk következtében a bevételek összege 94.750 E Ft-tal növekedett,*
* *új információk és áthúzódó szerződések kihatása alapján a 43.311 E Ft-tal növekedett,*
* ***a bevételek előirányzata összesen 138.061 E Ft-tal növekedett****.*

Az **önkormányzat működési támogatása** 2016. évben mindösszesen 1.766.850 E Ft összegben került tervezésre, mely a 2015. évi előirányzat 101,26%-a. Részletezése a 3/a. melléklet elemzése során az I. fordulóban került bemutatásra. A tervadatok véglegesítése során 499 E Ft-tal növekedett, így **1.767.349 E Ft**-ot tesz ki.

Új jogcímként került beállításra a **Működési célú támogatások visszatérülése államháztartáson belülről** elnevezésű sor, melyen **4.800 E Ft**-ot tervezhettünk.

Az **Egyéb működési célú támogatások bevételei államháztartáson belülről** előirányzat soron az önkormányzatoktól, és az egyéb központi szervektől átvett források szerepelhetnek. 2015. évben a támogatásból finanszírozott projektek befejeződtek, így ezen a jogcímen 2016. évben csak Rácalmás által tovább utalandó iparűzési adó önkormányzatunkat megillető része került tervezésre **1.150.000 E Ft** összeggel. Ez a 2015. évi terv adathoz viszonyítva 20,41 %-kal növekedett.

A tervadat nem módosult.

**Felhalmozási célú önkormányzati támogatás bevétele** 2015. évi eredeti előirányzatként nem tartalmazott adatot. 2016. évben az Alsó-foki patak rézsű megerősítése vis maior támogatás bevétele került tervezésre **14.131 E Ft** összegben.

A tervadat nem módosult.

Az **Egyéb felhalmozási célú támogatások államháztartáson belülről bevétele** a központi költségvetésből és az Európai Unió által biztosított pályázati forrásokból eredő támogatás. A 2016. évi tervezett előirányzat a 2015. évhez viszonyítva igen jelentős, 79,45 %-os csökkenést mutat. Ennek oka, hogy az IVS Belváros, az IVS Római városrész, a Közvilágítás korszerűsítése projekt 2015. évben befejeződött. A Nemzeti Stadionfejlesztési Program megvalósítására tervezett 2.600.000 E Ft eredeti előirányzat – a bevétel beérkezésének bizonytalansága okán – 2015. évben kivezetésre is került. 2016. évi terv adatként kizárólag a TOP projekt megvalósítására tárgy évben biztosított **750.000 E Ft** összegű forrást terveztük.

A tervadat nem módosult.

A **Közhatalmi bevételek** tervezése során 9,16 %-os növekedéssel számoltunk 2016. évben. 2015. évben a helyi iparűzési adó és az építményadó az eredeti előirányzathoz viszonyítva magasabb összegben teljesült. Ezt figyelembe véve helyi iparűzési adó tekintetében 520.000 E Ft (14,86%), építményadó tekintetében 21.000 E Ft (1,68%) összegű növekedéssel számoltunk a 2015. év terv adatához képest.

A környezetvédelmi bírság esetében 2015. év során az eredeti előirányzat jelentős csökkentését kellett végrehajtani tekintettel arra, hogy az ISD Dunaferr Zrt. felügyeleti szervétől a fizetendő összeg átütemezését kérte. Ezt a 2016. év tervezésénél is szükséges figyelembe venni.

A tervadat nem módosult, **5.462.300 E Ft**-tal számoltunk.

**Működési bevételek** jogcímen az I. változatban 533.492 E Ft bevétellel számoltunk, mely a 2015. évi terv adat 108,37 %-a. Ezen belül jelentősebb tétel a lakás, valamint nem lakás célú egyéb helyiségek bérleti díja, a közterület foglalási díj, a víziközmű vagyon és a szennyvíztisztító telep vagyonbérleti díja, a kamatbevétel és a kiszámlázott szolgáltatások áfa bevétele.

A tervadat véglegesítése során a várható bevétel a viziközművek áthúzódó bevétele miatt 43.562 E Ft-tal növekedett, így **összesen 577.054 E Ft**-tal számoltunk.

**Felhalmozási bevételek** esetébena 2015. évi terv adattal megegyező bevétellel számoltunk 2016. évben. Az önkormányzati lakások értékesítésének bevételére 8.000 E Ft-ot terveztünk, amely a korábban értékesített önkormányzati lakások törlesztő részletének befizetéséből realizálódik. Bár ingatlan eladásból 2015. évben érkezett bevétel az önkormányzat számlájára, a bevétel bizonytalansága miatt 2016. évben terv adat nem szerepelt ezen a soron az előzetes információk alapján.

A közgyűlési döntések és kapcsolódó információk miatt a tervben **50.000 E Ft**-os bevétellel számolunk.

A **kölcsönök visszatérülése** jogcímen 2015. évben 298.800 E Ft bevétellel számoltunk, főként a sportszervezetek és a Dunanett Kft. részére nyújtott kölcsönökre tekintettel. 2015. évben Dunaújváros Megyei Jogú Város Közgyűlése több szervezet esetében döntött a fizetendő összeg átütemezéséről. A 2016. évi tervezés során ezt figyelembe kellett venni, és ezen kölcsönök visszatérülését 2016. évben újból kellett tervezni. A 2016. évi tervezett előirányzat 20,19 %-kal magasabb az előző, 2015. év terv adatához viszonyítva, összegszerűen 359.143 E Ft-ot tesz ki.

A tervadat közgyűlési döntések következtében 36.000 E Ft-tal növekedett, így **összesen 256.643 E Ft**-tal számoltunk.

**Költségvetési bevételek összesen**

Dunaújváros Megyei Jogú Város Önkormányzata 2016. évi költségvetése összeállítása során mindösszesen 10.043.916 E Ft bevétellel számoltunk**,** mely az előző évi tervhez képest 17,35 %-os csökkenést mutat. Indokai a fentiekben részletesen bemutatásra kerültek.

A tervezés végső fázisában a bevételek összesen 134.861 E Ft-tal növekedtek, így **összesen 10.178.777 E Ft tárgyévi bevétellel számolunk 2016. évre.**

**Költségvetési maradvány igénybevétele**

A 2016. évi költségvetés bevételeinek és kiadásainak kiegyenlítésére 3.347.680 E Ft összegű maradvány igénybevétellel számoltunk, mely a tervezés végső fázisában 3.200 E Ft-tal növekedett, így összesen **3.350.880 E Ft** maradvány egészíti ki a tárgyévi bevételeket. Ebből egy összegben működési célú kiadások fedezetére 2.500.000 E Ft-ot és felhalmozási célú kiadás fedezetére 600.000 E Ft-ot terveztünk. A fennmaradó előirányzat a költségvetés egyéb nevesített kiadásainak fedezetét biztosítja.

**Az önkormányzat bevételi főösszege 13.529.657 E Ft**, mely az előző évi tervadat 86,30 %-a.

**2. Dunaújváros Megyei Jogú Város Önkormányzata 2016. évi általános működéséhez és ágazati feladataihoz kapcsolódó támogatásai**

(3a. melléklet)

A 2016. évi önkormányzati költségvetésben 1.766.850 E Ft állami támogatással, hozzájárulással terveztünk, amely egyenlegében 499 E Ft-tal növekedett az óvodapedagógus minősítéshez kapcsolódóan elismert többlet kiadások fedezetének növekedése valamint a bérkompenzáció fedezet csökkenése miatti jogcímeken.

**3. Dunaújváros Megyei Jogú Város Önkormányzata 2016. évi általános működéséhez és ágazati feladataihoz kapcsolódó támogatásainak és a kapcsolódó kiadások előirányzatának összehasonlítása**

( 3b. melléklet)

Az önkormányzat részére kiutalásra kerülő általános működési támogatások és ágazati feladatok támogatásai jogcímenként összehasonlításra kerültek azon kiadásokkal, melyek a jogcím felhasználásához kapcsolhatóak. Mint látható, az 1.767.349 E Ft támogatás 6.307.138 E Ft kiadáshoz kerül felhasználásra, tehát a nevezett feladatokhoz 4.539.789 E Ft önkormányzati kiegészítés szükséges.

**4. Dunaújváros Megyei Jogú Város Önkormányzata által fenntartott költségvetési szervek 2016. évi működési és felhalmozási bevételei, valamint kiadásai költségvetési szervenként, kiemelt előirányzat szerinti csoportosításban**

(4. melléklet)

Az intézmények a 2015. év végi, kiegyenlítetlen, áthúzódó szállítói állományt a tervezés I. ütemében nem vehették figyelembe, így a dologi kiadások között ilyen jellegű kiadás nem került tervezésre. A második változat kidolgozása idején már ismert volt a 2015. évben ténylegesen teljesített intézmény finanszírozás és a várhatóan végleges előirányzat összege. Ezen adatok birtokában került meghatározásra a még le nem hívott intézményfinanszírozás, mely összeg erejéig került figyelembevételre a 2015. évben vállalt és 2016. évi teljesítésre áthúzódó kötelezettség finanszírozása.

A maradvány terhére elsősorban a DVCSH Kft felé fennálló kötelezettségek összegéhez került biztosításra a forrás, arra tekintettel, hogy az egyértelműen az előző évi maradványhoz kapcsolódik.

Az ezután fennmaradó maradvány felhasználására, az áthúzódó kötelezettségek közül elismert összeg meghatározása során alapelvként kerültek meghatározásra a következők:

* a kiadás nem lehet folyamatos teljesítésű, vagy
* a kiadás felmerülése nem kapcsolódhat olyan többletbevételhez, melynek előirányzata 100 %-ban az intézménynél maradt.

Az alkalmazott elvek alapján az intézmény finanszírozás maradványa nem nyújtott fedezetet a teljes áthúzódó összegre a Bölcsőde esetében, illetve az előirányzatot meghaladó finanszírozás miatt nem volt elismerhető fedezet az ESZI szállítói állománya összegére.

***A közgyűlés által elfogadott I. változat átdolgozásra került a határozat 3. pontjában foglaltak szerint, mely eredményeként az alábbi változásokkal módosult a melléklet.***

( Az intézmények részletes költségvetési indoklását az I. változatban a Közgyűlés teljes körűen megismerte, ezért azt nem ismételjük meg.)

**Polgármesteri Hivatal**

A költségvetés I. változatában megtervezett előirányzatok 12.361 E Ft-tal növekedtek, mely a dologi kiadások valamint az irányítószervi támogatás növekedését eredményezte.

A tervadatok szerint az irányító szervi támogatás: 1.035.357 E Ft, költségvetés főösszege: 1.039.337 E Ft.

**Dunaújvárosi Óvoda**

A költségvetés I. változatában megtervezett előirányzatok 9.600 E Ft-tal növekedtek, mely a dologi kiadások és az irányítószervi támogatás növekedését eredményezte.

A tervadatok szerint az irányító szervi támogatás: 1.120.907 E Ft, költségvetés főösszege: 1.160.210 E Ft.

**Bölcsődék Igazgatósága**

A költségvetés I. változatában megtervezett előirányzatok 2.788 E Ft-tal növekedtek, mely a dologi kiadások és az irányítószervi támogatás növekedését eredményezte.

A tervadatok szerint az irányító szervi támogatás: 362.096 E Ft, költségvetés főösszege: 382.174 E Ft.

**Egyesített Szociális Intézmény és Árpád-házi Szent Erzsébet Idősek Otthonai**

Az intézmény által jelzett 12.881 E Ft-os áthúzódó szállítói állomány intézményfinanszírozás többletfelhasználása miatt nem finanszírozható. Költségvetése nem változik.

A tervadatok szerint az irányító szervi támogatás: 501.799 E Ft, költségvetés főösszege: 775.390 E Ft.

**Útkeresés Segítő Szolgálat**

A költségvetés I. változatában megtervezett előirányzatok 1.358 E Ft-tal növekedtek az áthúzódó kiadások okán, ezen túlmenően 2.000 E Ft összegű állami támogatás és 1.500 E Ft-os önkormányzati többletforrás felhasználásával az intézmény gépkocsi vásárlást is tervezhet, mely tételek a dologi kiadások és a beruházási kiadások valamint az irányítószervi támogatást növekedését eredményezték.

A tervadatok szerint az irányító szervi támogatás: 256.104 E Ft, költségvetés főösszege: 263.104 E Ft.

**Bartók Kamaraszínház és Művészetek Háza**

A költségvetés I. változatában megtervezett előirányzatok 883 E Ft-tal növekedtek, mely a dologi kiadások és az irányítószervi támogatás növekedését eredményezte.

A tervadatok szerint az irányító szervi támogatás: 188.450 E Ft, költségvetés főösszege: 283.047 E Ft.

**József Attila Könyvtár**

A költségvetés I. változatában megtervezett előirányzatok 1.510 E Ft-tal növekedtek, mely a dologi kiadások és az irányítószervi támogatás növekedését eredményezte.

A tervadatok szerint az irányító szervi támogatás: 83.629 E Ft, költségvetés főösszege: 88.184 E Ft.

**Egészségmegőrzési Központ**

Az intézmény áthúzódó kiadást nem jelzett, költségvetési tervadatai változatlanul szerepelnek az előterjesztés mellékletében.

A tervadatok szerint az irányító szervi támogatás: 35.100 E Ft, költségvetés főösszege: 148.363 E Ft.

**Intercísa Múzeum**

A költségvetés I. változatában megtervezett előirányzatok 598 E Ft-tal növekedtek, mely a dologi kiadások és az irányítószervi támogatás növekedését eredményezte.

A tervadatok szerint az irányító szervi támogatás: 59.023 E Ft, költségvetés főösszege: 62.432 E Ft.

**Gazdasági Ellátó Szervezet**

A költségvetés I. változatában megtervezett előirányzatok 3.951 E Ft-tal növekedtek, mely a dologi kiadások és az irányítószervi támogatás növekedését eredményezte. Az intézmény a DVCSH felé fennálló kamat fizetési kötelezettségét az költségvetés I. változatában betervezte, így azzal már nem számoltunk. További változást okozott még az intézmény költségvetésében azon közgyűlési döntés kihatása, mely alapján a közalkalmazotti létszám 1 fővel csökkent. A kapcsolódó személyi juttatás és járulékai kiadás összegével a tervadat 1.981 E Ft-tal csökkent.

A tervadatok szerint az irányító szervi támogatás: 919.405 E Ft, költségvetés főösszege: 1.123.173 E Ft.

**Intézmények összesen**

A tervezés során feldolgozásra kerültek a bázis időszak adatai, melyeket a mellékletben is bemutatunk: a tárgyévi eredeti előirányzat és módosított előirányzat december 31-re várható módosított előirányzat - és a várható teljesítés adata is szerepel.

*Az intézmények a kiadási és bevételi főösszegüket az első* körben 5.290.851 E Ft-ban *tervezték meg, mely a bemutatott változások következtében az áthúzódó kötelezettségekre tekintettel intézmények polgármesteri hivatal nélkül 20.683 E Ft-tal, a polgármesteri hivatal esetében 12.361 E Ft-tal, intézményekre ható közgyűlési döntések következtében egyenlegében 1.519 E Ft-tal, összesen 34.563 E Ft-tal,* ***5.325.414 E Ft****-ra növekedett.*

***Irányítószervi támogatást*** az intézmények a 2016. évre*vonatkozóan I. változatban 4.527.307 E Ft összegben tervezték, mely*a növekedések után ***a tervezet adatai szerint 4.561.870 E Ft.***

**Az adatok részletes egyeztetése a költségvetési intézmények vezetőivel a költségvetés készítés során megtörtént.**

***Általános megállapításként összegezhető****, hogy a kiadások tervezésénél az intézmények a teljességre törekedtek, míg a bevételek tervezésénél az óvatosság elve erőteljes hangsúlyt kapott. A kettős szemléletmód különbözete intézményfinanszírozás növekedésben jelentkezik, ezért a rendelettervezetben javaslatot teszünk arra, hogy az év közbeni működési bevételek teljesítési többletének 50%-a intézményfinanszírozás csökkentésére kerüljön elszámolásra.*

**5. Dunaújváros Megyei Jogú Város Polgármesteri Hivatala által ellátott feladatok működési kiadásai**

(4a. melléklet)

A Polgármesteri Hivatal kiadási adatait a 4.a. Dunaújváros Megyei Jogú Város Polgármesteri Hivatala által ellátott feladatok működési kiadásai - című melléklet valamint a felhalmozási kiadások a 7c. melléklet részletesen tartalmazta.

A tervezet adatai szerint az előző évről áthúzódó tételek kihatásával növelten a 4.a. mellékletben 991.059 E Ft és a 7c. mellékletben 48.278 E Ft szerepel, így összesen 1.039.737 E Ft a költségvetés főösszege.

A hivatal által teljesíthető bevételek nem változtak.

**6. Dunaújváros Megyei Jogú Város Önkormányzata 2016. évi működési és felhalmozási kiadásai feladatonként kiemelt előirányzat szerinti csoportosításban és tartalék előirányzatai**

(5. melléklet)

Az 5. melléklet az előző év gyakorlatának megfelelően az önkormányzat működési kiadásai mellett a felhalmozási kiadásokat is tartalmazza, emellett beépítésre került az intézményfinanszírozás összege is a mellékletbe, így az önkormányzat kiadásairól teljes, átfogó képet nyújt. A melléklet feladatok szerinti csoportosításban tartalmazza az önkormányzat kiadásait. A tervezés jogcímekre egyedileg lebontva került rögzítésre a Polisz Integrált Önkormányzati Rendszerben.

Az önkormányzati tervezés során feldolgozásra kerültek a bázis időszak adatai, melyeket a mellékletekben is bemutatunk: a tárgyévi eredeti előirányzat és módosított előirányzat mellett a várható teljesítés adata is szerepel.

***A közgyűlés által elfogadott I. változat átdolgozásra került a határozat 2. és 4. pontjaiban foglaltak szerint, mely eredményeként az alábbi változásokkal módosult a melléklet:***

* *az áthúzódó kötelezettségekre tekintettel és új információk alapján a kiadások összege 312.435 E Ft-tal növekedett,*
* *közgyűlési döntések következtében a kiadások összege 115.905 E Ft-tal növekedet*
* *a tartalékok összege 424.842 E Ft-tal csökkent és tétel átcsoportosítás miatt (kezességvállalás fedezete) 100.000 E Ft-tal növekedett,*
* *az intézmény finanszírozás összege 34.563 E Ft-tal növekedett,*
* ***összesen a kiadások előirányzata 138.061 E Ft-tal növekedett.***

**Az önkormányzat kiadásai a tervadatokban összesen 13.529.657 E Ft-ot tesznek ki.**

Ezen belül a működési kiadások összege **5.172.448 E Ft**, a felhalmozási kiadások összege **3.742.189 E Ft**, az intézményfinanszírozás összege **4.561.870 E Ft,** további finanszírozási kiadás **53.150 E Ft.**

A **Városfejlesztés és rendezés kiadásai** az I. változat szerint összesen 586.525 E Ft-ot tesznek ki, mely 45,22 %-os csökkenést jelent az előző év eredeti előirányzatához képest, mely elsősorban a felhalmozási kiadások csökkenésének köszönhető. A Főépítészet által tervezett TOP programokkal kapcsolatos kiadások a Pályázati és egyéb támogatással megvalósuló projektek kiadásai között szerepelnek 950 M Ft összegben.

A végleges tervadatokban az előirányzat 111.654 E Ft-tal növekedett, így **összesen 698.179 E Ft.**

A **Városüzemeltetési feladatok kiadásai** az I. változatban11,75 %-os csökkenéssel 1.208.190 E Ft-ot tesznek ki. A csökkenés legnagyobb részét a beruházási és felújítási feladatok 14,76 %-os és 17,16 %-os csökkenése okozza. A felújítási feladatok között járdák, utak, kerékpárutak felújításai kerültek tervezésre mindösszesen 387.804 E Ft összegben.

A végleges tervadatokban az előirányzat 33.910 E Ft-tal növekedett, így **összesen 1.242.102 E Ft.**

A **Vízgazdálkodás és vízkárelhárítás kiadásai** az I. változatban 125,59 %-os emelkedéssel mindösszesen 555.088 E Ft-ot tesznek ki, mely jelentős növekedést a beruházási kiadások növekedése okozza, itt került ugyanis tervezésre a Szabadstranddal kapcsolatos 285.939 E Ft-os beruházás is.

A végleges tervadatokban az előirányzat 1.656 E Ft-tal növekedett, így **összesen 556.744 E Ft.**

A **Víziközmű-szolgáltatás**sal kapcsolatos kiadások az I. változat szerint 19.904 E Ft-ot tesznek ki, ez 34,11 %-os növekedés az előző év bázis adatához képest.

A végleges tervadatokban az előirányzat 40.319 E Ft-tal növekedett, így **összesen 60.223 E Ft.**

A **Környezet-egészségügy** kiadásai az I. változatban 338.289 E Ft-ot tesznek ki, mely összeg a kiadások 9,9 %-os növekedését jelenti. Itt kerültek tervezésre a hó és síkosság mentesítés, a parkok, zöld területek tisztítása, erdőterületek tisztítása, hulladékgyűjtő kosarak ürítése stb. feladatok.

A végleges tervadatokban az előirányzat 1.037 E Ft-tal növekedett, így **összesen 339.326 E Ft.**

A **Piaci, vásári tevékenység** kiadásai az I. változatban 2.148 E Ft-tal került tervezésre, mely 48,96 %-os emelkedést mutat.

A végleges tervadatokban az előirányzat 17.969 E Ft-tal növekedett, így **összesen 20.117 E Ft.**

A **Környezetvédelem és hulladékgazdálkodás** kiadásai 40.907 E Ft-ot tesznek ki, ami 25,66 %-os növekedést jelent a 2015. évi eredeti előirányzathoz

Változás nem történt.

A **közbiztonsági feladatok** terv adatai az I. változatban 76.839 E Ft összegben kerültek tervezésre, mely alapján 23,17 %-kal kevesebb az előző évinél. A csökkenést a beruházási kiadások jelentős visszafogása eredményezi az előző évi adathoz képest. Az egyéb kiadások között a Dunaújvárosi Rendőrkapitányság támogatása 20.000 E Ft-tal és a Polgárőrségek támogatása 3.000 E Ft-tal került tervezésre (egyéb kiadásként 2.280 E Ft, dologi kiadásként 720 E Ft). A végleges tervadatokban az előirányzat 111.654 E Ft-tal növekedett, így összesen698.179 E Ft.

A végleges tervadatokban az előirányzat 4.083 E Ft-tal növekedett, így **összesen 80.923 E Ft.**

A **kulturális, oktatási és ifjúsági feladatok** kiadásai az I. változat szerint 449.131 E Ft-ot tesznek ki. A nagyrendezvények, amelyek a Dunaújvárosi Kistérségi Turisztikai Nonprofit Kft. rendezésével valósulnak meg (Május 1., Parázs Varázs, Augusztus 20. Nyárbúcsúztató, Magyarország szeretlek, Adventi forgatag, Szilveszteri rendezvények) az elmúlt évhez hasonlóan a dologi kiadások között kerültek tervezésre 52.891 E Ft összegben, a tervezett kiadás összege 35,79 %-kal haladja meg az előző évi, azonos tételsor összegét. Pentelei rendezvényekre a tavalyi évi adattal egyezően 2.800 E Ft szerepel a rendezvények kiadásai között. Új tételként került betervezésre a 2016. június 4-i Halászléfőző verseny 10.000 E Ft-os előirányzattal.

A végleges tervadatokban az előirányzat 22.874 E Ft-tal növekedett, **így összesen 472.005 E Ft**.

A **szociális és gyermekvédelmi feladatok** kiadásai az I. változatban 318.557 E Ft tervezett előirányzattal 10,54 %-os csökkenést mutatnak az előző évi bázisadathoz mérten, mely a segélyezési rendszer változása miatt, az önkormányzati feladatként megmaradt segély nemek számának csökkenésével összhangban módosult. Az egyéb kiadások között szerepelnek az előző évekhez hasonlóan a Védőháló Alapítvány, a Jószolgálati Otthon Közalapítvány támogatásai, valamint a Szociális és egészségügyi szervezetek támogatására felosztható keret.

A végleges tervadatokban az előirányzat 106 E Ft-tal növekedett, **így összesen 318.683 E Ft**.

Az **egészségügyi feladatok** esetében összességében 75.054 E Ft-tal terveztünk, előző évihez 28,38 %-os csökkenés mutatkozik. Az egészségügyi feladatok dologi kiadásai az idei évben nem tartalmazzák sem a háziorvosok, sem pedig a fogorvosok támogatását.

Változás nem történt.

A **közfoglalkoztatás**ra tervezett kiadások összege megegyezik a 2015. évi eredeti előirányzattal 50.000 E Ft összeggel.

Változás nem történt.

A **sport célok és feladatok** kiadásai az I. változatban 478.260 E Ft-ot tesznek ki. Itt kerültek tervezésre az amatőr sportszervezetek támogatásának kiadásai, valamint a sportfeladatokra felosztható támogatási keret. A Labdarúgó Stadion kiadásai a Pályázati és egyéb támogatással megvalósuló projektek kiadásai között szerepelnek. A pályázati úton felosztható keret 15.000 E Ft-tal több az előző évinél.

A végleges tervadatokban az előirányzat 87.888 E Ft-tal növekedett, **így összesen 566.148 E Ft.**

A **vagyongazdálkodási feladatok kiadásai** összesen az I. változatban 95.099 E Ft-ot tesznek ki, ez 52.93 %-os növekedést jelent az előző évi eredeti előirányzathoz viszonyítva. A dologi kiadások növekedése mellett az egyéb kiadások, a beruházások és felújítások kiadásai jelentős bővülést mutatnak. A beruházások soron ingatlan beszerzés, a II. számú rendelő megvásárlása, a felújítási soron pedig üres önkormányzati lakások felújítása került betervezésre 54.673 E Ft összegben.

A végleges tervadatokban az előirányzat 47.750 E Ft-tal növekedett, így **összesen 1.042.849 E Ft.**

A **lakás- és helyiséggazdálkodás** tervezett kiadásai 9,24 %-kal **86.566 E Ft**-ra nőttek. A sor kiadásai között szerepelnek a nem lakáscélú helyiségek üzemeltetési költségei és a lakásokkal kapcsolatos végrehajtási díjak.

Változás nem történt.

A **helyi közösségi közlekedés** tervezett kiadásai az I. változatban 283.320 E Ft-tal szerepelnek ez 23,92 %-os csökkenést jelent a 2015. évi eredeti előirányzathoz képest. E tételnél a tervezés azzal számolt, hogy a KNYKK Zrt-vel fennálló szolgáltatási szerződés támogatási szerződéssé módosul (áfa megtakarítás).

A végleges tervadatokban az előirányzat 15.182 E Ft-tal növekedett, így összesen **309.502 E Ft.**

Az **önkormányzati jogalkotás** tervezett kiadásai a 14,70 %-kal **159.358 E Ft**-ra nőttek. A személyi jellegű kiadások (személyi juttatások és járulékok) növekedését egyrészt a kötelező polgármesteri feladatok ellátásánál történt növekedés (két főállású alpolgármester), valamint a nem kötelező polgármesteri feladatokra kötött megbízási szerződések (városi rendezvényekhez – családi hétvége, nyártemető, Szent Mihály nap – kapcsolódó, sportszervezői, kommunikációs és informatikai tevékenységek) hatása okozta.

Változás nem történt.

A **Helyi közügyek igazgatási és egyéb kiadásai** az I. változat szerint 259.017 E Ft-ot tesznek ki, mely összeg tartalmazza az általános igazgatási tevékenységek kiadásait, a közbeszerzési eljárások kiadásait, a perköltségeket és a civil szervezetek támogatását.

A végleges tervadatokban az előirányzat 20.580 E Ft-tal növekedett, így **összesen 279.597 E Ft.**

A **polgári- és katasztrófavédelem feladatai**ra betervezett összeg 2.500 E Ft, mely egyező a 2015. évi adattal.

Változás nem történt.

**A nemzetiségi ügyek feladataira** betervezett összeg az I. változatban 11.250 E Ft.

A végleges tervadatokban az előirányzat 1.200 E Ft-tal növekedett, így **összesen 12.450 E Ft.**

A **kölcsönök kiadásai** között 2016. évre az I. változatban **4.800 E Ft**-os működési célú kölcsön került betervezésre a Roma Nemzetiségi Önkormányzat részére, valamint **4.300 E Ft** felhalmozási célú kölcsön került tervezésre munkáltatói támogatás és társasház felújítási kölcsön jogcímeken.

Változás nem történt.

A **Pályázati támogatással megvalósuló projektek** kiadásai összesen az I. változatban1.196.191 E Ftösszegben kerültek tervezésre, mely között a Nemzeti Stadionfejlesztési Program áthúzódó feladatai 55.916 E Ft összegben, a TOP Programok 950.000 E Ft összegben, a Kulcs - Rácalmás - Dunaújváros Szennyvízelvezetési Társulás kiadásai 190.500 E Ft-tal kerültek tervezésre.

A végleges tervadatokban az előirányzat 22.147 E Ft-tal növekedett, így **összesen 1.218.563** **E Ft.**

A **felhalmozási kiadások** összesen az I. változatban 2.930.843 E Ft-ot tesznek ki a felhalmozási tartalékok nélkül, mely összeg részleteiben a 7a., 7b. és 7e. mellékletekben szerepel tételesen bemutatva.

Ez az adat 47.23 %-os csökkenéssel került tervezésre a 2015. évi eredeti előirányzathoz viszonyítva, azonban a változást a tavalyi évben a Nemzeti Stadionfejlesztési Program néven tervezett 2.600.000 E Ft okozza, mely a 2016. évi költségvetésbe még nem került beépítésre.

A végleges tervadatokban az előirányzat 317.372 E Ft-tal növekedett, így **összesen 3.248.218 E Ft.**

**Egyéb kiadások**

(5a. melléklet)

Az egyéb kiadások 2016. évi tervadata az I. változatban 971.218 E Ft, amely 4,27 %-os növekedést tartalmaz az előző év eredeti előirányzatához képest, mely kiadások részletezése az 5.a mellékletben tételesen található.

A végleges tervadatokban az előirányzat 30.713 Ft-tal csökkent, így **összesen 940.505 E Ft.**

**Tartalékok**

(5b. melléklet)

A **működési tartalékok** 2016. évi tervezett összege az I. változat szerint 1.098.638 E Ft, ez a 2015. évi eredeti előirányzat esetében 805.527 E Ft volt. A növekedés oka, hogy a kiadási oldalon tervezett adatok még nem teljesek, a 2015. évi áthúzódó kiadások fedezeteként tervezésre került 404.030 E Ft a folyamatban lévő kötelezettségvállalások tartalékaként.

**Általános tartalék** 200.000 E Ft összegben került betervezésre.

Intézményi tartalék az I. változatban 116.049 E Ft összegben szerepelt a költségvetésben az évközben jelentkező többlet kiadások fedezetére, Bevételi kockázati tartalékként 350.000 E Ft került tervezésre.

A **Felhalmozási tartalékok** 2016. évi tervezett összege **343.971 E Ft,** valamint a Pályázati tevékenység, felkészítés, önrész tartalékaként **150.000 E Ft** került tervezésre, **mindösszesen 493.971 E Ft összegben**.

**A végleges tervadatokban** az előirányzat a kiadási előirányzat növekedés fedezeteként 424.842 Ft-tal csökkent és új sorként belső átcsoportosítással 100.000 E Ft-tal növekedett (kezesség vállalás fedezeteként), így **összesen 1.267.767 E Ft-ot tesz ki,** melyből a működést ténylegesen szolgáló tartalék:

* intézményi tartalék 75.000 E Ft,
* általános tartalék 200.000 E Ft.

A tartalékok részletezése az 5b. mellékletben található.

**Dunaújváros Megyei Jogú Város Önkormányzata 2016. évi bizottsági hatáskörben felosztható egyéb- illetve elszámolás köteles dologi kiadásai**

(5c. melléklet)

Az előző évi gyakorlatnak megfelelően felhasználható előirányzatok részletes felhasználási szabályai a költségvetési rendelet tervezetben rögzítésre kerültek.

* A kulturális és egyéb civil szervezetek pályázható kerete az előző évihez hasonlóan 15.000 E Ft.
* Az oktatási feladatok felosztható kerete 3.000 E Ft,
* Az Ifjúsági feladatok felosztható kerete 3.000 E Ft,
* Az egyházak nyári táboroztatására tervezett összeg 2.000 E Ft,
* A Sportfeladatokra felosztható keret 80.000 E Ft.
* A civil szervezetek felosztható kerete 5.000 E Ft,
* Szociális és gyermekvédelmi feladatok támogatására 4.000 E Ft.

Összesen az 5c. melléklet az I. változatban 226.471 E Ft összegben tartalmaz bizottsági hatáskörben felosztható támogatási előirányzatokat, illetve elszámolás köteles dologi előirányzatokat. A módosítások következtében a végleges előirányzat 215.471 E Ft.

**Finanszírozási célú kiadásként** 53.150 E Ft növeli a költségvetés főösszegét, mely a Magyar Államkincstár által 2015. évben, 2016. évet illetően kiutalt előleget visszafizetési kötelezettség miatt tartalmazza. Ugyanezen rovaton került feltüntetésre az intézmény finanszírozási kiadás, amely viszont a költségvetésben nettósítás miatt a főösszeg növekedését nem eredményezi ( intézményi bevételként és kiadásként kerül elszámolásra).

**7. Dunaújváros Megyei Jogú Város Önkormányzata 2016. évi összesített beruházási kiadásai**

(7. melléklet)

A melléklet az önkormányzat és az intézmények beruházási, felújítási és egyéb felhalmozási célú kiadásait összesített önkormányzati szinten tartalmazza. A melléklet célja, hogy az a) – e) jelű alábontott mellékletek között az önkormányzat által intézményi vagyonnövekedésként elszámolt beruházást vagy vagyontárgyon végrehajtott felújítást havonta rendeletmódosítás nélkül át lehessen vezetni a 7a. és 7b. mellékletből a 7c. vagy 7d. mellékletbe (a havi adatszolgáltatásban elvárt kötelező egyezőség biztosítása érdekében). A változásokat a költségvetési rendelet majd időszakosan hagyja jóvá. Erre vonatkozó felhatalmazás a rendelet végrehajtási rendelkezései között kerül majd megfogalmazásra.

A tervezés során feldolgozásra kerültek a bázis időszak adatai, melyeket a mellékletekben is bemutatunk: a tárgyévi eredeti előirányzat és módosított előirányzat mellett a szeptember 30-i teljesítés adata, valamint a december 31-re várható módosított előirányzat - és a várható teljesítés adata is szerepel.

Az önkormányzati összesítésben (tartalékok nélkül) az I. változat szerint 3.007.561 e Ft felhalmozási kiadással számoltunk, mely a végleges adatokban 321.508 E Ft-tal növekedett. A kiadások tételeit **3.329.069 E Ft** végösszeggel a 7a. – 7e. altáblák mutatják be.

**Dunaújváros Megyei Jogú Város Önkormányzata 2016. évi beruházási kiadásai**

(7a. melléklet)

Az Önkormányzat által, az önkormányzati feladatokban és az intézményeknél végrehajtásra tervezett beruházási kiadások tételeit tartalmazza, mely az I. változatban 2.125.641 E Ft összegben szerepelt.

A végleges kidolgozás során 82.400 E Ft növekedés következett be, mely után a tervadat **2.208.041 E Ft**-ot tesz ki.

**Dunaújváros Megyei Jogú Város Önkormányzata 2016. évi felújítási kiadásai**

(7b. melléklet)

Az Önkormányzat által, az önkormányzati feladatokban és az intézményeknél végrehajtásra tervezett felújítási kiadások tételeit tartalmazza, mely az I. változatban 799.175 E Ft összegben szerepelt.

A növekedés 232.354 E Ft értékben következett be, így a végleges tervadat **1.031.529 E F**t előirányzatot tartalmaz.

**Dunaújváros Megyei Jogú Város Önkormányzata intézményei 2016. évi beruházási kiadásai**

(7c. melléklet)

Az intézmények által végrehajtásra tervezett beruházási kiadások tételeit tartalmazza, I. változat szerint 76.715 e Ft összegben, mely a tervadatokban 4.136 E Ft-os növekedés következtében **80.851 E Ft**.

**Dunaújváros Megyei Jogú Város Önkormányzata intézményei 2016. évi felújítási kiadásai**

(7d. melléklet)

Az intézmények által végrehajtásra tervezett felújítási kiadás tervezésére nem került sor.

**Dunaújváros Megyei Jogú Város Önkormányzata 2016. évi egyéb felhalmozási kiadásai**

(7e. melléklet)

Az önkormányzat egyéb felhalmozási kiadásaként visszatérítendő támogatások jogcímein az I. változatban 6.030 E Ft összegű kiadás tervezésére került sor, mely közgyűlési döntések következtébe 2.618 E Ft-tal növekedett, így **8.648 E Ft** összegben szerepel a tervadatokban.

**Tartalékok**

( 5b. mellékletből )

A tartalék előirányzatok között felhalmozási célra 493.971 E Ft tartalék került megtervezésre, a tervadatokban változatlan összeggel.

**8. Ö s s z e g z é s**

**Dunaújváros Megyei Jogú Város Önkormányzata költségvetési mérlegét az 1. melléklet tartalmazza.**

A tervadatok véglegesítése során bekövetkezett változások:

- a *bevételek előirányzata összesen 138.061 E Ft-tal növekedett, melyből finanszírozási bevétel 3.200 E Ft,*

*- a kiadások előirányzata 138.061 E Ft-tal, ezen belül az* intézmények előirányzatai *34.563 E Ft-tal növekedtek.*

A tervadatok szöveges indoklásában és a mellékletekben részletezett adatok az 1. mellékletben kerültek összegzésre.

A tervezés során feldolgozásra kerültek a bázis időszak adatai, melyeket a mellékletben is bemutatunk: a tárgyévi eredeti előirányzat és módosított előirányzat mellett a december 31-re várható módosított előirányzat - és a várható teljesítés adata is szerepel.

Tájékoztató jelleggel bemutatjuk a tervezés évét megelőző 2 év teljesítési adatait is.

**A 2016. évi költségvetés-tervezet megalapozó számadatok alapján a költségvetési főösszeg 14.293.201 E Ft.**

**Kiadások összege: 14.293.201 E Ft.**

* működési célú kiadás: 10.417.011 E Ft,
* felhalmozási célú kiadás: 3.823.040 E Ft,
* finanszírozási kiadás: 53.150 E Ft.

**Tárgyévi bevételek összege: 10.942.321 E Ft.**

* működési célú bevétel: 9.981.690 E Ft,
* felhalmozási célú bevétel: 960.631 E Ft.

A tárgyévi bevételek és kiadások alapján előálló különbözet: - 3.297.730 E Ft, mely megoszlása:

* a működési költségvetés egyenlege – 435.321 E Ft,
* felhalmozási költségvetés egyenlege – 2.862.409 E Ft,
* melyet növel még az 53.150 E Ft finanszírozási kiadás fedezetigénye,

így összesen 3.350.880 E Ft forrás kiegészítés szükséges.

**A fenti különbözet rendezése érdekében saját forrásként 3.350.880 E Ft előző évi maradvány** igénybevétele szerepel az 1. mellékletben.

* A maradványból 2.652.739 E Ft működési célú és
* 698.141 E Ft felhalmozási célú előző évek maradványa került nevesítésre.

**Az összegző kimutatás adatai alapján a költségvetés kiadási és bevételi oldala egyezőséget mutat.**

**Tisztelt Közgyűlés!**

**A költségvetést megalapozó számadatok kiegészítésével jelen előterjesztésben ismertetett tervadatok alapján előterjesztésre kerül a költségvetési rendelettervezet, mely külön napirenden szerepel a Közgyűlés előtt.**

**Jelen előterjesztést megtárgyalta:**

- a pénzügyi bizottság 2016. február 10-én,

- a gazdasági-területfejlesztési bizottság 2016. február 11-én,

- a KIÉT 2016. február 16-án.

**A bizottságok az alábbiak szerint döntöttek:**

- A pénzügyi bizottság a határozati javaslatot 3 igen szavazattal és 2 tartózkodás mellett nem javasolta elfogadásra,

- a gazdasági-területfejlesztési bizottság a határozati javaslatot 4 igen szavazattal, és 1 tartózkodás mellett elfogadásra javasolta.

HATÁROZATI JAVASLAT

Dunaújváros Megyei Jogú Város Önkormányzat Közgyűlésének

…./2016. (II. 18.) határozata

Dunaújváros Megyei Jogú Város Önkormányzata

2016. évi költségvetési tervének elfogadásáról

Dunaújváros Megyei Jogú Város Önkormányzat Közgyűlése megtárgyalta a 2016. évi költségvetési tervadatokat tartalmazó előterjesztést és az abban foglaltakat a költségvetési rendelet-tervezet megalapozásául elfogadja.

Cserna Gábor sk.

Polgármester

Dunaújváros, 2016. február 18.